Petrolej

Petrolej je aj zastaraný názov ropy, pozri ropa.
Petrolej alebo kerozín je horľavá kvapalina (zmes kvapalných uhľovodíkov) používaná v súčasnosti ako palivo do reaktívnych motorov (napr. prúdových v letectve). Jeho výhrevnosť je približne 43,1 MJ/kg. Taktiež sa používa v chemických laboratóriách na uchovávanie látok reagujúcich s vodou (resp. vzdušnou vlhkosťou) ako napr. alkalické kovy. V minulosti sa používal na kúrenie a svietenie, aj ako prípravok na odstraňovanie vší.

Petrolej sa získava frakčnou destiláciou ropy pri teplote 150 °C až 275 °C, v destiláte zmesi prevládajú uhľovodíky s počtom uhlíkov v reťazci 6 až 16.

Iné projekty 

Palivá
Ropné produkty